b'\n_START_ARTICLE_\nMiguel \xc3\x81ngel Alario y Franco\n_START_SECTION_\nBiografia\n_START_PARAGRAPH_\nEstudi\xc3\xa0 el batxillerat a l\'Institut San Isidro de Madrid. En 1970 es va doctorar en Ci\xc3\xa8ncies Qu\xc3\xadmiques a la Universitat Complutense de Madrid i despr\xc3\xa9s va ampliar estudis a Anglaterra, Pa\xc3\xads de Gal\xc2\xb7les i It\xc3\xa0lia. Va ser Professor visitant de Cambridge, Grenoble i Berkeley. En 1973 torn\xc3\xa0 a Espanya i en 1976 va obtenir la c\xc3\xa0tedra de qu\xc3\xadmica inorg\xc3\xa0nica a la Universitat Complutense de Madrid, on fou deg\xc3\xa0 de la facultat de Ci\xc3\xa8ncies Qu\xc3\xadmiques de 1986 a 1994._NEWLINE_Ha estat el Fundador i primer President del Grup de Qu\xc3\xadmica d\'Estat S\xc3\xb2lid (GEQUES) de la Reial Societat Espanyola de Qu\xc3\xadmica i el 2003 president de la Gordon Research Conference en Qu\xc3\xadmica de l\'Estat S\xc3\xb2lid. En 1991 fou escollit acad\xc3\xa8mic de la Reial Acad\xc3\xa8mia de Ci\xc3\xa8ncies Exactes, F\xc3\xadsiques i Naturals, en la que va ingressar amb el discurs De superconductores y otros materiales i de la que en fou president de 2009 a 2012._NEWLINE_Ha rebut, entre altres premis, el Premi Rei Jaume I en Ci\xc3\xa8ncia de Materials (1991) i el Premi d\'Investigaci\xc3\xb3 "Miguel Catal\xc3\xa1n" de la Comunitat de Madrid (2010).'